OpenLLM-France/wikimedia huggingface dataset:
# Anatoli Goldberg

Anatoli Goldberg (rus: Анатолий Асирович Гольдберг) (Kíiv, 2 d'abril de 1930 - Netanya, 11 d'octubre de 2008), sovint escrit Anatolii o Anatoly Gol'dberg, va ser un matemàtic soviètic.

## Vida i Obra

Goldberg era fill d'un metge jueu que es va traslladar amb la seva família a Zaporíjia el 1932. El 1941, amb l'ocupació alemanya de la Segona Guerra mundial, ell i la seva mare van ser evacuats a la Rússia oriental, lluny del front. Acabada la guerra el 1945, la família es va reunir i es va assentar a Lviv (actualment Ucraïna), una ciutat que abans de la guerra era polonesa amb el nom de Lwow, durant la guerra va ser alemanya amb el nom de Lemberg i acabada la guerra va ser ocupada pels soviètics amb el nom de Lvov. Aquí va fer els seus estudis secundaris fins al 1947 quan va ingressar a la universitat de Lviv.
En obtenir el doctorat el 1955 va ser professor de la universitat d'Újhorod fins al 1963 quan va retornar com professor a la universitat de Lviv. En retirar-se el 1997, va anar a viure a Israel on va col·laborar amb la universitat Bar-Ilan fins a la seva mort el 2008.
El treball de recerca de Goldberg va ser principalment en el camp de l'anàlisi complexa. El seu llibre sobre funcions meromorfes, publicat en rus el 1970 i traduït posteriorment a l'anglès, va ser una fita fonamental en l'estudi d'aquestes funcions. També va fer aportacions notables en el camp de les superfícies de Riemann simplement connectades i en el de les funcions enteres.

## Referències

* ↑ Eremenko, Ostrovskii i Sodin, 1998, p. 2.
* ↑ Азарин et al., 2009, p. 105.
* ↑ Goldberg i Ostrovskii, 2008, p. i.
* ↑ Eremenko, Ostrovskii i Sodin, 1998, p. 18 i ss.
* ↑ Eremenko, Ostrovskii i Sodin, 1998, p. 26 i ss.

## Bibliografia

* Азарин, В. С.; Еременко, А. Э.; Мацаев, В. И.; Островский, И. В.; Содин, М. Л. «Анатолий Асирович Гольдберг (1930–2008)» (en rus). Журнал математической физики, анализа, геометрии, Vol. 5, Num. 1, 2009, pàg. 104-106. ISSN: 1812-9471.
* Eremenko, A.; Ostrovskii, I.; Sodin, M. «Anatolii Asirovich Gol'dberg» (en anglès). Complex Variables, Theory and Application, Vol. 37, Num. 1-4, 1998, pàg. 1-51. ISSN: 0278-1077.
* Goldberg, Anatoly A.; Ostrovskii, Iossif V. Value Distribution of Meromorphic Functions (en anglès). American Mathematical Society, 2008. ISBN 978-0-8218-4265-2.

## Enllaços externs

* O'Connor, John J.; Robertson, Edmund F. «Anatoli Goldberg» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Muñoz García, Amelia. «Anatolii Goldberg: análisis complejo y funciones meromorfas» (en castellà). Radio Sefarad. [Consulta: 11 novembre 2023].
# Michael Dean Carleton

Michael Dean Carleton (Decatur, Illinois, 27 de desembre del 1944) és un zoòleg estatunidenc. El seu centre d'interès és la mastologia, especialment l'ordre dels rosegadors.

## Biografia

El 1966 es graduà en Biologia per la Universitat de Massachusetts a Amherst. El 1979 es doctorà a la Universitat de Michigan a Ann Arbor amb la tesi Phylogenetic Relationships in Neotomine-Peromyscine Rodents and a Reappraisal of the Dichotomy in New World Cricetinae.
El 1966 obtingué una beca de la Llei Nacional d'Educació per a la Defensa Nacional, gràcies a la qual ensenyà al Departament de Zoologia de la Universitat de Massachusetts fins al 1968. El 1969 fou professor adjunt al Departament de Zoologia de la Universitat de Michigan. El 1970 fou associat de recerca del Museu de Zoologia de la Universitat de Michigan i el 1973 fou nomenat conservador de la col·lecció de mamífers del museu, càrrec que ocupà fins al 1978. El 1979 es traslladà a Washington D.C., on esdevingué conservador adjunt del Departament de Zoologia dels Vertebrats del Museu Nacional d'Història Natural de la Smithsonian Institution. El 1982 es convertí en associat de recerca al Departament de Mastologia del Museu Americà d'Història Natural a Nova York, alhora que continuava la seva col·laboració amb l'Smithsonian.
Centra la seva activitat de recerca en la sistemàtica, l'anatomia, les funcions biològiques i la filogènesi dels rosegadors. A més a més, és un gran apassionat de la fotografia de natura. Ha viatjat a Costa Rica, Guatemala, Mèxic, Nicaragua, Panamà i els Estats Units en el marc de les seves investigacions.
El 1993 i el 2005, edità juntament amb Guy G. Musser la part sobre rosegadors de l'obra de referència Mammal Species of the World, en la qual revisaren un gran nombre de gèneres i espècies.
Carleton és membre de la Societat Americana de Mastòlegs, la Societat per a l'Estudi de l'Evolució i la Societat de Zoologia Sistemàtica.
El 2009, Steven M. Goodman et al. anomenaren Eliurus carletoni en honor seu. El 2021 fou anomenat en honor seu Bullimus carletoni.

## Referències

* ↑ Musser, G. G.; Carleton, M. D. «Superfamily Muroidea». A: Mammal Species of the World (en anglès). 3a edició. Johns Hopkins University Press, 2005, p. 894-1.531. ISBN 978-0-8018-8221-0. OCLC 62265494.
* ↑ Goodman, S. M.; Raheriarisena, M.; Jansa, S. A «A new species of Eliurus Milne Edwards, 1885 (Rodentia: Nesomyinae) from the Réserve Spéciale d'Ankarana, northern Madagascar» (PDF) (en anglès). Bonner zoologische Beiträge, 56, 2009, pàg. 133-149. Arxivat de l'original el 2015-12-08 [Consulta: 7 desembre 2015]. Arxivat 2015-12-08 a Wayback Machine.
* ↑ Heaney, L. R.; Kyriazis, C.; Balete, D. S.; Rickart, E. A.; Bates, J. B. «A new species of Bullimus (Muridae, Rodentia) from southern Luzon Island, Philippines» (en anglès). Proceedings of the Biological Society of Washington, 134, 1, 2021, pàg. 131-148. DOI: 10.2988/0006-324X-134.1.yy.
# Substitució vulgar

La substitució vulgar és el nomenament d'un segon hereu pel cas que el primer cridat no ho sigui, bé per mort o bé per no acceptar l'herència.
Aquesta substitució pot ser simple o amb expressió de casos. Pot esser també expressa o tàcita. Els seus efectes generals són els mateixos que pels hereus.
Està regulat en els articles 425-1 i següents del Codi Civil de Catalunya.

## Referències

* ↑ «substitució vulgar | enciclopèdia.cat». [Consulta: 28 desembre 2021].
# Comiols

Comiols és un llogaret al nord del terme municipal d'Artesa de Segre, a la comarca de la Noguera, però al límit amb la del Pallars Jussà.
Està situat a la part meridional de la Serra de Comiols, al port de la Serra que dona entrada al Pallars Jussà, sobre la carretera que va d'Artesa de Segre a Tremp. La seva església (Sant Romà) forma part de la demarcació parroquial de Folquer i Comiols.

## Referències

* ↑ «Comiols». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Barbal, Maria. «Comiols». A: Camins de quietud. Barcelona: Edicions 62, 2002 (3a edició) (No ficció, 6). ISBN 84-297-4894-6.
# Zingeria

Zingeria és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Zingeria biebersteiniana (Claus) Smirnov
** Zingeria biebersteiniana subsp. trichopoda (Boiss.) R.R. Mill
* Zingeria densior (Hack.) Chrtek
* Zingeria kochii (Mez) Tzvelev
* Zingeria pisidica (Boiss.) Tutin
** Zingeria pisidica subsp. poiforme (Boiss.) M.Doğan
* Zingeria trichopoda (Boiss.) P.A. Smirn.
** Zingeria trichopoda subsp. biebersteiniana (Claus) Dogan
* Zingeria verticillata (Boiss. i Balansa) Chrtek
# Annalisa Marí Pegrum

Annalisa Marí Pegrum (Palma, 1983) és una poeta i traductora balear.
Fundadora l'any 2010, al costat d'Irene del Valle de la Sen, del "Poetry Slam Mallorca"; es tracta d'un projecte cultural basat en poesia en escena, un moviment que organitza tornejos de poetes amb la interacció del públic.
Després de quedar finalista de la final nacional d'eslam celebrada a Barcelona durant el Festival de Literatura Kosmópolis 2011, ha coorganitzat diversos esdeveniments poètics (FLoM! 2012 i 2013; I Poetry Slam Internacional de Palma). En l'actualitat és presidenta de l'associació Poetry Slam Epaña.
Ha realitzat traduccions com a Dorothea Lasky per a l'antologia de joves poetes nord-americans New Wave Vomit (El Gaviero Edicions, 2012) i per a la Revista de Literatura Quimera.
Com a poeta le seua obra ha format part de les antologies “El Último Jueves: quince años de poesía On The Road” (Calitja Edicions, 2011) i Amb accent a la neutra. Dons poetes de/a Mallorca (Lleonard Muntaner; en premsa).
Va seleccionar i va traduir els poemes que constitueixen l'antologia Beat Attitude (Bartleby Editors, 2015), la primera antologia de poesia escrita exclusivament per les poetes femenines de la generació beat.
Des de 2014 viu a França, en Reims, i imparteix tallers de poetry eslam.

## Referències

* ↑ Las mujeres de la generación beat y la antología Beat Attitude Nueva Tribuna Arxivat 2017-03-26 a Wayback Machine. Consulta 25 de març del 2017
* ↑ POETES: ANNALISA MARÍ PEGRUM Festival Poesart Consulta 25 de març del 2017
* ↑ Annalisa Marí Pegrum Goodreads Consulta 25 de març del 2017
* ↑ Poetry Slam Mallorca Quiénes somos Consulta 25 de març del 2017
* ↑ Pegrum, Annalisa Marí. Beat attitude: antología de mujeres poetas de la generación beat (en castellà). Velilla de San Antonio (Madrid): Bartleby imp., 2015. ISBN 9788492799824.
* ↑ Annalisa Marí nos ofrece la primera selección de mujeres poetas de la Beat Generation en español MUJERES RESEÑANDO Consulta 25 de març del 2017
* ↑ Anna-Lisa Marí Pegrum Letralia Tierra de Letras Consulta 25 de març del 2017
# Michael Dane Steele

Michael Dane Steele és un coronel retirat de l'exèrcit dels Estats Units. Va ser comandant de companyia del 3r Batalló, 75è Regiment de Rangers durant l'Operació Gothic Serpent a Somàlia, que va produir el famós llibre Black Hawk Down i la pel·lícula homònima, on va ser interpretat per l'actor Jason Isaacs. Apareix breument al documental I Am an American Soldier.
Va ser investigat per la seva participació en l'assassinat de tres iraquians desarmats en el marc de l'Operació Iron Triangle. Els quatre soldats acusats van testificar que Steele els havia instruït que "matessin tots els homes en edat militar". Steele va negar haver donar aquesta ordre; va rebre formalment una reprimenda, però finalment no va ser acusat.

## Referències

* ↑ AP: Soldiers in Iraq Say They Were Ordered to Kill All Adult Males, Editor & Publisher, July 21, 2006
* ↑ Army Says Improper Orders by Colonel Led to 4 Deaths, New York Times, January 21, 2007
# Òcrea

L'òcrea és una estructura formada per estípules membranoses soldades formant una peça, una coberta que envolta la tija. És una característica distintiva de les poligonàcies.
En les palmeres denota una extensió de la beina de la fulla més enllà de la inserció del pecíol. Les plantes que tenen òcrea s'anomenen ocreades.

## Bibliografia

* Aguilella, A. & Puche, F. (2004). Diccionari de botànica. Universitat de València. València. ISBN 84-370-5915-1
* Font Quer, P. 1982. Diccionario de Botánica. Editorial Labor, Barcelona, etc. 1244 pàgs.
# Chris Finlayson

Christopher Francis «Chris» Finlayson (Wellington, 1956) és un polític neozelandès i diputat de la Cambra de Representants de Nova Zelanda des de les eleccions de 2005. És membre del Partit Nacional i forma part del gabinet de John Key. És l'actual Fiscal General de Nova Zelanda.

## Inicis

Finlayson va néixer i créixer a Wellington, on va anar al Col·legi de Sant Patrici de Wellington (St. Patrick's College, Wellington). Es va graduar amb un BA en llatí i francès i un LLM de la Universitat de Victòria de Wellington i treballà com a advocat a Wellington per un gran nombre d'anys. També treballà com a professor a la Universitat de Victòria de Wellington.

## Diputat

Parlament de Nova Zelanda :
| Anys | Leg. | Circumscripció | Llista | Partit |
| 2005-2008 | 48 | Llista | 27 | Nacional |
| 2008-2011 | 49 | Llista | 14 | Nacional |
| 2011-actualitat | 50 | Llista | 9 | Nacional |
Finlayson va unir-se amb el Partit Nacional quan aquest encara estava a l'escola secundària el 1974. En les eleccions de 2005 Finlayson fou el candidat pel partit a la circumscripció electoral de Mana. Es trobava 27è en la llista electoral del partit i fou elegit com a diputat de llista.
Per a les eleccions de 2008 i 2011 Finlayson fou el candidat del partit a Rongotai. No hi guanyà en cap ocasió, però fou elegit com a diputat de llista al trobar-se 14è i 9è respectivament.

### Fiscal General i ministre

En guanyar el Partit Nacional les eleccions de 2008, el nou Primer Ministre John Key nomenà a Finlayson Fiscal General, Ministre d'Arts, Cultura i Patrimoni i Ministre de les Negociacions del Tractat de Waitangi.

## Vida personal

Finlayson és gai i catòlic. No té cap parella, ja que és celibat.

## Referències

* ↑ (anglès) «Members Sworn Arxivat 2013-02-23 a Wayback Machine.». Parlament de Nova Zelanda. [Consulta: 19/06/2013.]
* 1 2 3 (anglès) «Hon Christopher Finlayson – List member, National Party Arxivat 2013-02-09 a Wayback Machine.». Parlament de Nova Zelanda. [Consulta: 19/06/2013.]
* 1 2 3 (anglès) «Hon Christopher Finlayson - Biography Arxivat 2013-02-13 a Wayback Machine.». Partit Nacional de Nova Zelanda. [Consulta: 19/06/2013.]
* ↑ (anglès) «Groser high on National Party list». The New Zealand Herald. [Publicació: 29/05/2005.] [Consulta: 19/06/2013.]
* ↑ (anglès) «Official Count Results -- Successful Candidates» (2005). Comissió Electoral. [Consulta: 19/06/2013.]
* ↑ (anglès) «Official Count Results -- Successful Candidates» (2008). Comissió Electoral. [Consulta: 19/06/2013.]
* ↑ (anglès) «Official Count Results -- Successful Candidates» (2011). Comissió Electoral. [Consulta: 19/06/2013.]
* ↑ (anglès) Hubbard, Anthony: «The man in the middle». Stuff.co.nz. [Publicació: 30/05/2010.] [Consulta: 19/06/2013.]

## Vegeu també

* Partit Nacional de Nova Zelanda

## Enllaços externs

* (anglès) Pàgina web oficial de Chris Finlayson Arxivat 2013-08-18 a Wayback Machine.
* (anglès) Informació sobre Chris Finlayson a la pàgina web del Parlament de Nova Zelanda Arxivat 2013-02-09 a Wayback Machine.
* (anglès) Informació sobre Chris Finlayson a la pàgina web del Partit Nacional Arxivat 2013-06-21 a Wayback Machine.
# Zingel balcanicus

Zingel balcanicus és una espècie de peix de la família dels pèrcids i de l'ordre dels perciformes.

## Hàbitat

Viu als rius i, sobre el que es coneix dels hàbits d'altres espècies del mateix gènere, hom creu que requereix aigües turbulentes.

## Distribució geogràfica

Es troba al riu Vardar (Macedònia del Nord) i Grècia.

## Estat de conservació

Qualsevol modificació de la morfologia del riu on viu pot tindre un potencial impacte negatiu en la seua supervivència.

## Referències

* ↑ BioLib
* 1 2 Crivelli, A.J. (2006). "Zingel balcanicus." 2006 Llista Vermella de la UICN. Unió Internacional per a la Conservació de la Natura, edició 2006. [Consulta: 5 abril 2023]
* ↑ Economidis, P.S., 1995. Endangered freshwater fishes of Greece. Biological Conservation 72: 201–211.
* ↑ Economidis, P.S., 1991. Check list of freshwater fishes of Greece. Athens Hellenic Society for the Protection of Nature.
* ↑ «Zingel balcanicus» (en anglès). FishBase. Froese, Rainer; Pauly, Daniel (editors).
* ↑ Kottelat, M., 1997. European freshwater fishes. Biologia 52, Suppl. 5:1-271.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Annales regni Francorum

Els Annales regni Francorum, Annals reials francs o Annals del regne dels Francs, antigament coneguts com els Annales Laurissenses maiores i d'estil Reichsannalen en la historiografia alemanya, són annals que cobreixen la història dels primers monarques carolingis des 741-829. Els redactors devien ser personatges molt pròxims a la cort, la qual cosa dona al text un caràcter marcadament oficial. Els editors del segle xix van assumir que el text va existir en cinc versions que daten de diferents períodes al llarg de la dinastia carolíngia. En particular, una revisió dels annals s'atribueix a Eginard (775-840) (conegut posteriorment com a Annales qui dicuntur Einhardi), tot i que encara s'espera un argument convincent de la seva autoria. Els annals són les fonts més importants de la història política i militar de l'imperi de Carlemany. Altres annals seguiren la mateixa pauta, com ara els continuadors Annales Bertiniani i els Annales fuldenses.

## Referències

* ↑ R. Collins, The ‘Reviser’ Revisited: Another Look at the Alternative Version of the Annales Regni Francorum, in : A. C. Murray (ed.), After Rome’s Fall. Narrators and Sources of Early Medieval History. Essays presented to Walter Goffart. Toronto/Buffalo/London 1998, 191–213
* ↑ R. McKitterick, History and Memory in the Carolingian World. Cambridge 2005

## Bibliografia

* Kurze, Friedrich (ed.): Annales regni Francorum (741–829) qui dicuntur Annales Laurissenses maiores et Einhardi. Post editionem G. H. Pertzii (Scriptores rerum germanicarum in usum scholarum, 6), Hannover 1895.
* Loyn, H. R. and J. Percival (trs.). The Reign of Charlemagne. London, 1975. pp. 38–42. [AD 757, 788, 796 i 800]
* King, P.D. (tr.). Charlemagne: Translated Sources. Kendal, 1987. Selections available online: years 775-776 Arxivat 2010-12-30 a Wayback Machine., 808-810 Arxivat 2010-12-30 a Wayback Machine. i in the Revised Annals of the Kingdom of the Franks, years 782-4 Arxivat 2010-12-30 a Wayback Machine..

## Enllaços externs

* Annales regni Francorum a la Biblioteca Llatina
* Annales regni Francorum a la Biblioteca Germànica Arxivat 2011-07-18 a Wayback Machine.
# Joan Baptista Coratjà

Joan Baptista Coratjà o Juan Bautista Corachán (València, 1661 - 1741), fou un matemàtic, físic, astrònom i científic valencià, formant part del grup dels novatores o preil·lustrats.
Es va doctorar en teologia per la Universitat de València. Va estudiar matemàtiques; publicà abans dels vint anys el llibre Ameno y deleitable jardín de Mathemáticas. La seua curiositat el va portar a estudiar astronomia i física. Va participar de les tertúlies i acadèmies (com l'Acadèmia matemàtica), que es reunien en cases d'algun noble mecenes, com la del sacerdot Baltasar Íñigo i d'altres, on coincidí amb el també novator Tomàs Vicent Tosca. Va mantindre una relació d'amistat amb el matemàtic i astrònom jesuïta Josep Zaragoza, expert en cometes. L'any 1696 va aconseguir la càtedra de Matemàtiques de la Universitat de València, una de les pitjors pagades; des d'aquest càrrec, va intentar engegar una reforma de l'ensenyament científic de l'antiquat Estudi General. Va traduir els primers fragments de Descartes al castellà i va anar introduint les noves idees científiques al país, citant en els seus manuscrits Copèrnic i Tycho Brahe. Va escriure un tractat d'Hidrometria i va assessorar sovint a la Fàbrica de Murs i Valls, entitat encarregada dels treballs de drenatge urbà i del manteniment del caixer del riu Túria com a defensa de les riuades. Fou una de les figures més destacades entre el moviment dels novatores. Es jubilà el 1720.

## Obres

De Coratjà es conserven, autògrafes i manuscrites, les seues Dissertationes Physico-Mathematicae i Dissertationes ex Physico-Mathematica, així com l'informe Apuntamientos para las Constituciones que se han de hazer en la insigne Universidad de Valencia en lo tocante a las Matemáticas. De les seues obres es van imprimir: Arithmetica demonstrada theorico-practica, para lo mathematico y mercantil (València, Jaume de Bordazar, 1699, reimpresa a Barcelona, Joan Piferrer, 1719); aquest és un curs que conté des d'operacions elementals fins a progressions i combinatòria, a més s'acompanya d'un Apéndice amb una col·lecció de jocs i endevinalles matemàtiques "donde hallará el que desto gustare en que entretener su apetito".
D'obres pòstumes, existeixen Avisos del Parnaso, escrita el 1690, no es va publicar fins a 1747 gràcies a Gregori Maians. En aquesta es divulga en castellà (no en llatí) diversos aspectes dels nous corrents científics i inclou un fragment del Discurs del mètode de Descartes: és la primera traducció d'aquest filòsof i matemàtic del racionalisme a Espanya; també pòstumament es va publicar la seua obra Mathesis sacra.

## Enllaços externs

* Informació sobre Coratjà
# Substrat

«Substrat» té aquests significats:
* Substrat (lingüística), llengua que es parlava en un territori i que ha deixat alguns trets lingüístics en la nova llengua que s'hi ha implantat
* Substrat o subsol, capa de sòl on es desenvolupen activitats dels éssers vius
* Substrat (biologia cel·lular)
* Substrat (química), substància que interaccionant amb una altra en una reacció química dona lloc a altres substàncies de propietats, característiques i conformació diferent, denominades productes
* Substrat (bioquímica), substància sobre la qual actua un enzim
* Substrat (electrònica)
* Substrat (jardineria)
# Chris Diamantopoulos

Christopher "Chris" Diamantopoulos (Toronto, 9 de maig de 1975) és un actor i còmic canadenc.

## Biografia

Nascut a la ciutat de Toronto al Canadà, Diamantopoulos va fer el paper de Robin Williams al telefilm sobre les bambolines i el making-of de Mork and Mindy. Ha actuat a diverses sèries televisades com Kevin Hill, Charmed, Nip/Tuck, Boston Justice i a Starter Wife on fa el paper d'un decorador homosexual. Té un paper recurrent a la sèrie State of Mind. El 2009, ha estat convidat per posar la seva veu a un personatge de la sèrie American Dad!.
A la vuitena temporada de la sèrie 24, Diamantopoulos ha fet el paper de Rob Weiss, cap d'equip de l'staff del president Allison Taylor.
Diamantopoulos està casat amb l'actriu Becki Newton des del 12 de maig de 2005.

## Filmografia

* The Adulterer (2000)
* Wedding Daze (2006)
* American Dad! (veu, 2006-2011)
* State of Mind (2007)
* The Starter Wife (2008)
* 24 (2010)
* Up All Night (2011-2012)
* The Three Stooges

## Referències

* ↑ Ausiello, Michael. «Middle Spinoff: Chris Diamantopoulos Joins ABC Offshoot as Sue's Boss». TVLine, October 11, 2018. Arxivat de l'original el October 12, 2018. [Consulta: October 11, 2018].
* ↑ Wieselman, Jarett. «Chris Diamantopoulos: ’24’ unfolds in a very explosive way this season! | Page Six» (en anglès americà), 09-02-2010. [Consulta: 29 setembre 2024].
* ↑ «Actress Becki Newton Welcomes Son!». US Weekly, December 9, 2010.
# Elionor Caterina de Zweibrücken

Elionor Caterina de Zweibrücken (en alemany Eleonore Katharine von Pfalz-Zweibrücken i en suec Eleonora Katarina av Pfalz-Zweibrücken) va néixer al palau de Stegeborg (Suècia) el 17 de maig de 1626 i va morir a la ciutat alemanya de Bremen el 3 de març de 1692. Era una noble de la Casa de Wittelsbach, filla del comte palatí Joan Casimir de Zweibrücken-Kleeburg (1589-1652) i de Caterina Vasa de Suècia (1584-1638), i germana, per tant, del rei Carles X Gustau de Suècia.
Per raó del seu casament va esdevenir landgravina consort de Hessen-Eschwege, i n'exercí la regència entre 1655 i 1692. Atès que el seu nou marit no podia pagar el dot reial, en compensació li va ser atorgat a Elionor una fortuna de 20.000 florins i l'administració d'Osterholz i de Stotel així com l'estat de Beverstedtermühlen. Després de la mort del seu marit, Elionor va ser confirmada com a hereva de Stotel i d'Osterholz, on va fixar la seva residència fins a la seva mort.

## Matrimoni i fills

El 8 de setembre de 1646 es va casar a Estocolm amb Frederic de Hessen Eschwege (1617-1655), fill de Maurici I de Hessen-Kassel (1572-632) i de la seva segona dona Juliana de Nassau-Dillenburg (1587-1643). Fruit d'aquest matrimoni nasqueren:
* Margarida, nascuda i morta el 1647.
* Cristina (1649-1702), casada amb Ferran Albert I de Brunsvic-Lüneburg (1636-1687).
* Elisabet (1650-1651).
* Juliana (1652-1693), casada amb Joan Jaume Marchand, Baró de Lilienburg (1656-1703).
* Carlota (1653-1708). casada primer amb August de Saxònia-Weißenfels (1650-1674), i després amb Joan Adolf de Bentheim-Tecklenburg (1637-1704).
* Frederic (1654-1655).

## Enllaços externs

* http://www.guide2womenleaders.com
* https://runeberg.org